1E ka waboth, walund wang’eyo nia cula nino julwong’o Melita. 2Dhanu ma saine gi juwat dit i kumwa: kum gikudho mac, man gijolowa ceke, kum koth m’ubecwi, man kum koyo. 3Ento ka Paolo coko with yen ekethogi de i mac, thwol uai i ie ni lietho mi mac, edhokre de ng’ut cinge. 4Ka dhanu ma saine gineno yedi m’uliere kum cinge, giwacu gigi kumae, Kuno nyo ng’atuni en e janek, ma, kadok eboth kud i nam, ento Pokolembe ma pwe weke ngo ebed kwo. 5Ento ekiro yedine i mac, gin moko ma rac de mbe m’udong’ utime. 6Ento giwacu nyo ehikwodc, kadi ehipodho hir m’etho. ere ka gikuro hai gineno gin mokoma rac umbe m’utime, giloko pidoigi, man giwacu nia en e mungu. 7Nwang’u kakeca bedo ceng’ni ku podho pa rwoth mi cula nino, ma nyinge Publio; m’ejolowa, egwokowa ber ceng’ adek. 8E ebedo kumeno, nia won Publio vuto ku kume m’ucek ku thorimo: e Paolo mondo i bang’e, erwo de, eketho cinge de i kume ekeyo ko kume. 9Ka maeni timbre, ju m’udong’ de ma gi weg tho i cula nino gibino, gin de kumgi kei: 10joni bende giyungowa ku yung dupa; e kinde ma wacidho ku yo mi pi, gikelo gin ma cande negowa giketho i combo. 11Man ka dwi adek ukadhu watugo woth ku yo mi pi i combo ma Iskanderia m’ucungo i cula i nindo mi koyo, giranyuthane Umego ma Rut. 12E wacomo Surakusa, man wario keca ceng’ adek. 13Ku kuca wagondra, wawok Regio: e ka ceng’ acel ukadhu sasi tuk, e i ceng’ mir arionde watundo Puteoli; 14ka ma wanwang’u ie umego, man gikwayu ya wari kugi ceng’ abiro: e kumeno wabino Rumi. 15E kan umego ma kuca, giwinjo piwa, gibino ning’olowa agbele i Apiforo ku Trestaberne: ka Paolo neno joni, efoyo Mungu, man cwinye doko tek. 16E ka wamondo i Rumi, juyio ya Paolo bed gire kende gikud asikari m’ukure. 17Man etimbre, nia ka ceng’ adek ukadhu Paolo lwong’o judongo mi Juyahudi karacelo: e ka gicoko dhoggi, ewacu igi kumae, An, umego, kadok atimo gin moko ngo kum dhanu, kadi kum kura pa wegwa de, ento ku Yerusalem re jumia ni jakol i cing’ Jurumi: 18ma, ka giluro i lembe para, giyenyo gigonya, kum lembe moko mbe i ia ma mi nek. 19Ento ka Juyahudi gijai kum lembene, ketho ayenyo ba Kaisari: en e nia abedo ku lembe moko m’adot ko thek mwa re ngo. 20Ka kumeno pi lembe nini alwong’owu wubin wanendra wawec kudu de: kum abedo atwia ku nyoro maeni kum genogen mir Israel. 21E giwacu ire kumae, Wagamu waraga moko ngo piri m’uai i Yahudi, umego moko mbe de m’ubino kuni m’ukelo lembe kadi m’uyero piri ma rac de. 22Ento wayenyo wawinj i beng’i gin ma ii bepido: kum pi pokri maeni, wang’eyo i kaka ceke juyero nia e rac. 23E ka gituro ire ceng’, gibino dupa i bang’e ka m’ebedo i ie; man ekoro igi lembene, etuco pi kcr pa Mungu, man ethokogi pi Yesu, kud i cik pa Musa ku jubila bende, ugambre kugweno cil uthieno. 24Jumoko yio lembe m’eyero, jumoko ke yio ngo. 25E ka cwinygi ripo ngo i kindgi gigi, giai yo ng’ei lembe acel ma Paolo yero kumae, Tipo Maleng’ yang’ uyero dre ni wegwu ku dhu Isaya ma jabila, 26ewacu kumae, Ci ba dhanu maeni, man iwac kumae, Awinja wubiwinjo, man wubing’eyo ki ngo; Anena de wubineno, ere wubing’eyo ki ngo: 27Kum adunde dhanu maeni doko nwang’, Ithgi de dhing’, Wang’gi de gimio; Kara ku ginen ku wang’gi, Ku giwinj ku ithgi, Ku giug’ei kud adundegi, Ku gilokri kendo, Ketho acanggi. 28Ka kumeno dong’ wung’ei, ya both maeni pa Mungu juoro ni Thekdhanumange: gibiwinjo bende. 29E kan eyero lembe maeni, Juyahudi giai, ku poro lembe dit i kindgi. 30Man ebedo oro ario yul i ot pare m’emio ko pinje, man ejolo ceke m’ucidho i bang’e, 31m’eyero ko pi ker pa Mungu, m’eponjo ko gin pi Rwoth Yesu Kristu ku tegocwinye ceke, ma ng’atu moko mbe de m’ucere.
Copyright
Learn More
luo_Latn zho_Hant eng_Latn